ai4bharat/Pralekha huggingface dataset:
دیہی ترقیات کی وزارت
دیہی ترقیات اور پنچایتی راج کے وزیر کل رُورل کنیکٹیوٹی جی آئی ایس ڈیٹا کو عوامی منظرنامے پر لائیں گے
آٹھ لاکھ سے زیادہ دیہی سہولتوں، 10 لاکھ سے زیادہ بساوٹوں اور 25 لاکھ کلومیٹر سے زیادہ دیہی سڑکوں سے متعلق جی آئی ایس ڈیٹا جسے جی آئی ایس پلیٹ فارم کا استعمال کرکے جمع اور ڈیجیٹائزڈ کیا گیا ہے، عوام الناس کے لئے دستیاب کرایا جائے گا
قومی دیہی بنیادی ڈھانچہ جاتی ترقیاتی ایجنسی  3 معروف جی آئی ایس فرموں کے ساتھ مفاہمت نامے پر دستخط کرے گی اور عوامی منظرنامے پر رورل کنیکٹیوٹی جی آئی ایس ڈیٹا کو لانے کے لئے گتی شکتی کے ساتھ شراکت داری کرے گی
نئی دہلی ، 21/فروری 2022 ۔ دیہی ترقیات اور پنچایتی راج کے مرکزی وزیر جناب گری راج سنگھ 22 فروری 2022 کو انڈیا ہیبٹیٹ سینٹر، نئی دہلی میں رورل کنیکٹیوٹی جی آئی ایس ڈیٹا کو دوپہر 12 بجے عوامی منظرنامے پر لائیں گے۔
پردھان منتری گرام سڑک یوجنا  کا آغاز سال 2000 میں کیا گیا تھا، جس کا مقصد ملک بھر میں آباد ایسی بساوٹوں کو جو ابھی تک سڑکوں سے جڑ نہیں پائی ہیں، کو سبھی موسموں کے لئے کارآمد روڈ کنیکٹیوٹی دستیاب کرانا تھا۔ بعد میں تھرو رُوٹس اور اہم رورل لنکس کو اپ گریڈ اور کنسولیڈیٹ کو بھی اس کے مقصد میں شامل کردیا گیا تاکہ دیہی معیشت کو ترقی دی جاسکے۔ اس کے وجود میں آنے کے وقت سے لے کر 7.83 لاکھ کلومیٹر سڑکوں کو منظوری دی گئی ہے اور 2.69 لاکھ کروڑ روپئے کے صرفہ سے 6.90 لاکھ کلومیٹر سڑکوں کی تعمیر ہوئی ہے۔
پی ایم جی ایس وائی، کے نفاذ کے ایک جزو کے طور پر 8 لاکھ سے زیادہ دیہی مراکز، 10 لاکھ سے زیادہ بساوٹوں اور 25 لاکھ کلومیٹر سے زیادہ دیہی سڑکوں سے متعلق جی آئی ایس ڈیٹا، اس اسکیم کے لئے ڈیولپ کئے گئے جی آئی ایس پلیٹ فارم کو بروئے کار لاتے ہوئے جمع کیا گیا اور اسے ڈیجیٹل شکل دی گئی۔ جمع کیا گیا دیہی کنیکٹیوٹی جی آئی ایس ڈیٹا اب عوام کے لئے دستیاب ہوگا۔
این آر آئی ڈی اے جو کہ پی ایم جی ایس وائی اسکیم کو نافذ کرنے والی نوڈل ایجنسی ہے، وہ 3 معروف جی آئی ایس فرموں کے ساتھ مفاہمت نامے پر دستخط کرے گی اور عوامی منظرنامے پر دیہی کنیکٹیوٹی جی آئی ایس ڈیٹا کو لانے کے لئے گتی شکتی کے ساتھ اشتراک کرے گی۔ گتی شکتی ایک قومی ماسٹر پلان اور ڈیجیٹل پلیٹ فارم ہے، جس کا مقصد لوجسٹکس لاگتوں میں کمی لانے اور بنیادی ڈھانچے میں اضافہ کے لئے بھارت میں بنیادی ڈھانچہ جاتی پروجیکٹوں کی منصوبہ بندی اور اس کا نفاذ کرنا ہے۔ این آر آئی ڈی اے گتی شکتی کے ساتھ اشتراک کررہی ہے، تاکہ دونوں اسکیموں کی بہتر منصوبہ بندی اور نفاذ کے لئے ڈیٹا کا تبادلہ کیا جاسکے۔
جی آئی ایس ڈیٹا کی لانچنگ کے بعد ایک ٹیکنیکل سیشن کا اہتمام کیا جائے گا، جس میں ای ایس آر آئی انڈیا، میپ مائی انڈیا، ڈیٹا میٹ، گتی شکتی اور سی ڈی اے سی پونے کے ذریعے پرزنٹیشن دیا جائے گا۔
وزارت خزانہ
اصلاحات سے منسلک قرضو ں کی اجازت سے ریاستوں میں شہریوں پر مرکوز مختلف اصلاحات کی راہ ہموار
9 ریاستوں میں کامیابی کے ساتھ ’ ایک قوم ، ایک راشن کارڈ اصلاحات ‘ کامیابی کے ساتھ پایۂ تکمیل
تک پہنچ گئی
ان ریاستوں میں اصلاحات سے منسلک 23523 کروڑروپے کی قرضوں کی اجازت جاری
نئی دہلی، 09 دسمبر 2020: کووڈ-19 وبا کے باعث درپیش چیلنجوں کے تناظر میں ، مالیاتی وسائل کو متحرک بنانے کے لئے،حکومت ہند نے کثیر رخی اقدامات کے ذریعہ ریاستوں کے ہاتھوں کو استحکام عطا کیا ہے۔ ان میں سال 21-2020 میں مجموعی ریاستی گھریلو پیداوار  کے دوفیصد کی اضافی قرضے کی اجازت کی منظوری شامل ہے۔ اس سے ریاستو ں کو اس وبا سے مقابلہ کرنے کے لئے اضافی مالیاتی وسائل کو متحرک کرنے اور عوام الناس کو خدمات کی فراہمی کے معیار کو برقرار رکھنے کے قابل بنایا البتہ طویل مدتی قرضہ جاتی پایئداری کو یقینی بنانے اور مستقبل میں کسی طرح کے منفی اثر کو روکنے کے لئے ، اضافی قرضوں کے ایک حصے کو ان ریاستوں سے منسلک کیا گیا تھا ، جو کہ شہریوں کو خدمات کی فراہمی کے لئے حساس سیکٹروں میں اصلاحات جاری رکھے ہوئے ہیں۔
اصلاحات کے لئے شناخت کردہ ایک شعبہ عوامی نظام تقسیم ہے ۔ جی ایس ڈی پی کے دو فیصد کی اضافی قرضہ جاتی حد کے علاوہ 0.25 فیصد کو ’’ ایک قوم ایک راشن کارڈ نظام ‘‘ کے نفاذ سے منسلک کیا گیا ہے۔ اس کا مقصداس بات کو یقینی بنانا ہے کہ قومی خوراک کے تحفظ کے قانون  کے تحت آنے والے مستفیدین اور دیگر بہبود کی اسکیموں ،خاص طورپر ہجرت کرنے والے ورکر اور ان کے کنبوں کو ملک میں کہیں بھی کسی بھی راشن کی دوکان  سے راشن حاصل ہوسکتا ہے۔ان مطلوبہ اصلاحات کے دیگر مقاصدمیں زیادہ سے زیادہ مستفیدین تک پہنچنا ، بوگس ، نقلی ، نااہل راشن کارڈو ں کو ختم کرنا اور اس طرح سے بہبود میں اضافہ کرنا نیز کمیوں کو کم کرنا شامل ہے ۔اس کے لئے اصلاحات کی شرائط میں تمام راشن کارڈوں کی آدھار میں تفصیلات ، مستفیدین کی بایو میٹرک تصدیق اور ریاست میں تمام راشن کی دوکانوں  کی خودکاری شامل ہے۔
ابھی تک 9 ریاستوں میں ٹی ڈی ایس میں اصلاحات کو کامیابی کے ساتھ پایہ تکمیل تک پہنچا یا ہے اور وہ ایک قوم ایک راشن کارڈ نظام نافذ کرچکے ہیں۔ یہ ریاستیں ہیں : آندھرا پردیش ، گوا ، ہریانہ ، کرناٹک ، کیرالہ ،تلنگانہ ، تریپورا اور اترپردیش اصلاحات کی تکمیل پر انہیں 23523 کروڑروپے کی اضافی قرضہ جاتی اجازت جاری کی گئی ہے۔ ایک قوم ایک راشن کارڈ نظام نافذ کرنے کے سلسلے میں ریاست وار اضافی قرضہ جاتی منظورشدہ رقم کی تفصیل درج ذیل ہے:
|
|
ریاست کا نام
|
|
جاری کردہ اجازت کی رقم

|
|
آندھراپردیش
|
|
2,525.00
|
|
گوا
|
|
223.00
|
|
گجرات
|
|
4,352.00
|
|
ہریانہ
|
|
2146.00
|
|
کرناٹک
|
|
4,509.00
|
|
کیرالہ
|
|
2,261.00
|
|
تلنگانہ
|
|
2,508.00
|
|
تریپورا
|
|
148.00
|
|
اترپردیش
|
|
4,851.00
|
|
میزان
|
|
23,523.00
صارفین امور ، خوراک اور عوامی تقسیم کی وزارت میں خوراک اور عوامی نظام تقسیم کا محکمہ یہ توثیق کرنے کے لئے نوڈل محکمہ ہے کہ ان اصلاحات کے لئے جو شرائط رکھی گئی ہیں ، انہیں ریاست پورا کرچکی ہے۔ مزید برآں اضافی قرضے کے لئے اہل ہونے کی خاطر ریاستوں کو تمام اصلاحات کو 31 دسمبر 2020 تک پورا کرنا ہے۔ توقع ہے کہ کئی اور دیگر ریاستیں بھی مقررہ تاریخ سے پہلے ہی ان اصلاحات کو پورا کرلیں گی۔
ایک قوم ایک راشن کارڈ کے علاوہ اضافی قرضہ حاصل کرنے کی قبل از وقت شرائط کے طور پر مذکورہ دیگر مخصوص اصلاحات میں سہل طور پر کاروبار کرنے کی اصلاحات ، شہری مقامی ادارے نیز سرگرمیوں کی اصلاحات اور بجلی کے شعبے کی اصلاحات شامل ہیں۔
اسٹیل کی وزارت
طوفان یاس کی وجہ سےاسٹل کی پیداوار اور آکسیجن کی سپلائی میں کوئی رکاوٹ نہیں آئی
نئی دہلی، 27 مئی
اسٹل کی وزارت نے انڈسٹری اور داخلی تجارت کے فروغ کے محکمے کے ساتھ مل کر 23 مئی کو تمام بڑی اسٹیل کی کمپنیوں کے ساتھ میٹنگ کی تاکہ اسٹیل بنانے اور آکسیجن کی پیداوار میں یاس طوفان کے ممکنہ اثرات کا جائزہ لے سکیں۔ میٹنگ میں وزارت توانائی اور متعلقہ ریاستی حکومت کے نمائندگان بھی موجود تھے۔ میٹنگ میں یہ بات ابھر کر سامنے آئی کہ طوفان یاس سے صرف اڈیشہ اور مغربی بنگال میں واقع پلانٹس متاثر ہوں گے۔ لہذا اس بات کو یقینی بنانے کیلئے تمام کوششیں کی گئیں کہ کسی طرح بجلی کی سپلائی ٹھپ نہ ہو۔ اس بات کا بھی منصوبہ بنایا گیا کہ ریاستیں جواڈیشہ کے کلنگ نگر اور انگول پلانٹوں پرمنحصر تھے وہ دو سے چار دنوں کے لئے عارضی طور پر ٹاٹا جمشید پور پلانٹس سے بجلی لیں گے۔ اس بات کی تصدیق کی گئی ہے کہ اڈیشہ میں انگول، کلنگ نگر اور رورکیلا میں واقع اسٹیل پلانٹوں کو کسی طرح سے بجلی کی سپلائی میں رکاوٹ کا سامنا نہیں کرنا پڑا۔ ٹاٹا جن کے اڈیشہ میں پلانٹس ہیں ،ان کے نمائندگان نے تصدیق کی ہے کہ ٹاٹا اسٹیل پلانٹوں میں ایل ایم او کی پیداوار میں یاس طوفان کا کوئی اثر نہیں ہوا ہے۔ کلنگ نگر ، جمشید پور اور انگول میں تمام متعلقہ آکسیجن پلانٹوں سے ایل ایم او کی ترسیل بلاکسی رکاوٹ کے معمول کے مطابق جاری رہے۔ کلنگ پور جارہے ٹینکروں میں کمی آئی ہے کیونکہ انہیں جمشید پور کی طرف بھیج دیا گیا۔ یہ آنے والے طوفان کو دیکھتے ہوئے ایمرجنسی منصوبے کے تحت کی گئی کارروائی تھی۔ درگاپور، برنپور اور راؤرکیلا میں سیل پلانٹس کو پوری طرح تیار رکھا گیا تھا۔ اس طرح کے حالات سے نمٹنے کیلئے تمام متعلقہ افراد کیلئے دوبارہ ایس او پی ج دوہرا دیا گیا۔ اسٹیل کی پیداوار اور آکسیجن کی سپلائی میں کسی طرح کی رکاوٹ نہیں آئی ۔ اس طرح سے جے ایس پی ایل اور جے ایس ڈبلیو جن کے اڈیشہ کے انگول اور جھارسگوڈا میں پلانٹس ہیں وہ بھی پوری طرح تیار تھے اور انہیں طوفان یاس کے دوران کسی طرح کی رکاوٹ کا سامنا نہیں کرنا پڑا۔
محنت اور روزگار کی وزارت
محنت و روزگار کی وزارت نے اس ٹوئیٹ کی تردید کی ہے جس میں ہٹائے گئے کارکنان کی از سر نو ہنرمندی کی بات کہی گئی ہے
نئی دہلی، 10 مارچ 2021: محنت و روزگار کی وزارت نے 11.10.20 کو بزنس اسٹینڈرڈ میں شائع ہوئی ایک خبر کے تعلق سے 8.3.21 کی تاریخ کے ایک ٹوئیٹ کے سلسلے میں مندرجہ ذیل بیان جاری کیا ہے۔
’’یہ بیان 11.10.2020 کو بزنس اسٹینڈرڈ میں شائع ہوئے جناب سومیش جھا کے اخباری مضمون بعنوان ’’از سر نو ہنر مند بنائیں یا واپس ادائیگی کریں: ہٹائے گئے کارکنان کو ہابسن کے انتخاب کا سامنا‘‘ کے تعلق سے ان کے 8.3.21 کے ٹوئیٹ کے حوالے سے ہے۔
2۔ اس ٹوئیٹ میں آدھے اور منتخبہ حقائق شامل ہیں۔ نقل کیے گئے قول میں لکھا ہے’’ یہ فیصلہ لیا جانا ہے۔۔۔‘‘ اور اس سے پتہ چلتا ہے کہ فیصلہ نہیں لیا گیا ہے۔ حکومت میں فیصلہ سازی کا عمل مسلسل ہے اور حتمی فیصلہ مختلف سطحوں پر افسران کے ذریعہ دیے گئے سجھاؤ اور مشوروں پر غورو خوض کے بعد ہی لیا جاتا ہے۔ نوٹنگزمؤرخہ 26.10.20 جسے ٹوئیٹ میں نقل کیا گیا ہے ، کا جائزہ لیا گیا اور قواعد کے مسودے کو محترم وزیر کی سطح پر 28.10.20 کو حتمی شکل دی گئی۔ اس کے بعد ، حکومت نے حصہ داروں سے مشاورت کے لئے عوامی ڈومین میں ، 29.10.20 کو سیکشن 83 سمیت صنعتی تعلقات ضابطے کے تحت قواعد کے مسودے کو پہلے سے شائع کیا، جن کی تفصیلات مندرجہ ذریل ہیں
’’35۔سیکشن 83 کے ضمنی سیکشن  کے تحت فنڈ کے استعمال کا طریقہ ۔ ہر وہ آجر جس نے اس کوڈ کے تحت ایک کارکن یا کارکنان کو ہٹایا ہے، وہ دس دنوں کے اندر ، کارکن یا کارکنان کو ہٹائے جانے کے وقت سے ، ہٹائے جانے والے کارکن یا کارکنان کی پچھلی اجرت کے 15 دن کے برابر پیسہ الیکٹرانک طریقے سے کھاتے میں منتقل کرے گاکی ویب سائٹ پر دکھایا جا ئے گا) جس کا رکھ رکھاؤ مرکزی حکومت کے ذریعہ انجام دیا جائے گا۔ آجر کے ذریعہ فنڈ کی رسید جاری کرنے کے 45 دنوں کے اندر یہ فنڈ الیکٹرانک طریقے سے مرکزی حکومت کے ذریعہ کارکن یا کارکنان کے کھاتوں میں منتقل کر دیا جائے گا اور کارکن اس رقم کو اپنی ازسر نو ہنر مندی کے لئے استعمال کرے گا۔ آجر بھی ایک فہرست پیش کرے گا جس میں ہٹائے گئے ہر ایک کارکن کا نام ، آخری مرتبہ حاصل ہوئی اجرت کے 15 دنوں کے برابر رقم، نیز بینک کھاتے کی تفصیلا شامل ہوں گی، تاکہ مرکزی حکومت کو ان کارکنان کے کھاتوں میں رقم منتقل کرنے میں آسانی ہو۔‘‘
3۔ اس طرح، نہ تو 12.10.20 کو شائع ہوا نیوز آرٹیکل حقیقی اعتبارسے صحیح تھا اور نہ ہی 08.03.2021 کو کیا گیا ٹوئیٹ مکمل سچائی بتاتا ہے، اور یہ آرٹی آئی کے توسط سے حاصل شدہ معلومات کے منتخبہ استعمال پر مبنی ہے ، جبکہ نقل کی گئی نوٹنگ کی تاریخ بھی مضمون کے شائع ہونے کی تاریخ کے بعد کی ہے۔‘‘
________
ش ح ۔اب ن
U-2400
(Visitor Counter : 101
ریلوے کی وزارت
انڈین ریلویز کے ایس سی آر اور ایس بی آئی نے زون کے تمام 585 ریلوے اسٹشینوں کے لئے ڈور اسٹیپ بینکنگ کے لئے مفاہمتی عرضداشت پر دستخط کئے
اس سے مختلف ریلوے اسٹیشنوں کے ذریعہ جمع کی جانے والی رقم کے تئیں بروقت معلومات مہیا کراکر نظام کی بہتر نگرانی اور جوابدہی طے ہوسکے گی
نئی دہلی، 14 جنوری 2020، انڈین ریلویز کے جنوب وسطی زون  اور اسٹیٹ بینک آف انڈیا  نے جنو ب وسطی ریلوے زون کے تمام 585 ریلوے اسٹیشنوں پر ہونے والی آمدنی کو براہ راست کھاتے میں جمع کرنے کی غرض سے ڈور اسٹیپ بینکنگ کے لئے ایک مفاہمتی عرضداشت پر دستخط کئے ہیں۔ مفاہمتی عرضداشت کے مطابق جنوب وسطی ریلوے زون کے تمام ریلوے اسٹیشنوں سے براہ راست رقم اٹھانے کے دشوار گزار اور ریل گاڑیوں کے ذریعہ ’’کیش سیف‘‘ کے ذریعہ آمدنی کی نقل و حمل کی پیچیدہ سرگرمی آسان ہوتی ہے۔ مذکورہ بالا مفاہمت سے ایس بی آئی کے ذریعہ ریلوے اسٹیشنوں کے کرائے کی شکل میں ہونے والی آمدنی کو بلا کسی رکاوٹ کے جمعہ کرنے اور نقد رقم کی ترسیل میں ہونے والی تاخیر سے بچ کر انہیں سرکاری کھاتے میں جمع کرنا آسان ہوسکے گا۔
مفاہمتی عرض داشت پر فریٹ سروسز کے چیف کمرشیل منیجر ڈاکٹر بی ایس کرسٹوفر اور مالی مشیر نیز چیف اکاؤنٹس آفیسر، ٹریفک جناب جے میگھناتھ نے جنوب وسطی ریلوےکی جانب سے اور ایس بی آئی کے حیدر آباد سرکل کی ڈیجیٹل اور ٹرانسزیکشن بینکنگ یونٹ کے ڈپٹی جنرل منیجر جناب سریندر نائک نے دستخط کئے ہیں۔
ایم او یو کے اہم فوائد حسب ذیل ہیں:
- تمام ریلوے اسٹیشنوں کا یکساں نقد ادائیگی میکانزم ہوگا۔
- مختلف ریلوے اسٹیشنوں کے ذریعہ جمع کرائے جانے والی نقدی کے بارے میں بروقت معلومات کی فراہمی سے نظام کی بہتر نگرانی اور جوابدہی طے کرنے میں مدد ملے گی۔
- ریلوے اسٹیشنوں پر غیر ضروری نقد کے جماؤ سے بچا جاسکے گا۔
- ریلوے اسٹیشنوں پر ہونے والی آمدنی کی ادائیگی کا یہ بہتر راستہ ہے ۔
اس موقع پر جنوب وسطی ریلویز کے جنرل منیجر جناب گجانند مالیا نے اس معاہدے پر اپنی خوشی کا اظہار کرتے ہوئے کہا کہ ایسی مفاہمت سے کھاتے میں مالی لین دین میں آسانیوں کی راہ ہموار ہوگی۔
مفاہمتی عرضداشت  سے قبل چھوٹے ریلوے اسٹیشنوں پر ہونے والی آمدنی ہر روز نامزد ریل گاڑیوں کے گارڈ کے ساتھ بھیجی جاتی تھی جبکہ بڑے ریلوے اسٹیشنوں کے معاملے میں یہاں ہونے والی آمدنی متعلقہ کمرشیل سپر وائزر کے ذریعہ ریلوے اسٹیشن کے قریب ترین واقع نامزد بینکوں میں جمع کرائی جاتی تھیں جن کے لئے بینک تک نقد لے جانے والے عملہ کے ہمراہ ریلوے پروٹیکشن فورس  سے سکیورٹی اسکاٹ ضروری تھا۔ مروجہ طریقہ کار میں مختلف اسباب یعنی تعطیل، افرادی قوت کی عدم دستیابی وغیرہ سے رقم کو بینک میں جمع کرنے میں تاخیر کا امکان تھا۔ زیر تبصرہ مفاہمتی عرض داشت  کے مطابق ڈور اسٹیپ بینکنگ کی نئی سہولت سے قبل جو دشواریاں درپیش تھیں وہ دور ہوں گی، ان کے علاوہ ریلوے کی نقد آمدنی کے مالی لین دین اور ادئیگی کے ڈیجیٹلائزیشن کی رفتار میں اضافہ ہوگا۔
۔۔۔۔۔۔۔۔۔۔۔
م ن۔ ش س۔ن ا۔
U- 183
(Visitor Counter : 63
زراعت اور کاشتکاروں کی فلاح و بہبود کی وزارت
کابینہ نے بینکوں کی طرف سے زراعت اور متعلقہ سرگرمیوں کے لیے دیئے گئے قلیل مدتی قرضوں کی واپسی کی تاریخ میں جن کی ادائیگی یکم مارچ 2020 اور 31 اگست 2020 کے درمیان ہونے والی تھی توسیع کی منظوری دے دی ہے
نئی دہلی،یکم جون، 2020، مرکزی کابینہ نے جس کی صدارت وزیر اعظم جناب نریندر مودی نے کی، بینکوں کی طرف سے زراعت اور متعلقہ سرگرمیوں کے لیے دیئے گئے معیاری قلیل مدتی 3 لاکھ روپئے تک کے قرضوں کی واپسی کی تاریخ میں 31 اگست 2020 تک توسیع کردی ہے۔یہ قرضےیکم مارچ 2020 اور 31 اگست 2020 کے درمیان واپس کیے جانے والے تھے۔ اس کے تحت بینکوں کو دو فیصد سود میں تخفیف اور کسانوں کو 3 فیصدفوری ادائیگی کی ترغیب  کا فائدہ ملتا رہے گا۔
فائدہ:
بینکوں کی طرف سے زراعت اور متعلقہ سرگرمیوں کے لیے 3 لاکھ روپئے تک کے لیے معیاری قلیل مدتی قرضوں کی ادائیگی کی تاریخ جن کی واپسی یکم مارچ 2020 اور 31 اگست 2020 کے درمیان ہونی تھی، 31 اگست 2020 تک بڑھانے سے کسانوں کو یہ مدد ملے گی کہ وہ بغیر جرمانے کے 4 فیصد سالانہ شرح سود پر اپنے قرضے 31 اگست 2020 تک واپس کرسکیں گے۔ اس طرح کسانوں کو وبائی بیماری کووڈ-19 کی وجہ سے قرضوں کی تاریخ کی تجدید کے لیے بینکوں تک جانا نہیں پڑے گا۔
پس منظر
حکومت کسانوں کو رعایتی معیاری قلیل مدتی زرعی قرضے بینکوں کے ذریعے فراہم کر رہی ہے جس میں بینکوں کو دو فیصد سالانہ شرح سود میں تخفیف کی سہولت حاصل ہوتی ہے اور بر وقت ادائیگی کی صورت میں کسانوں کو 3 فیصد زائد فائدہ حاصل ہوتا ہے۔ اس طرح کسان اگر 3 لاکھ روپئے تک کا قرضہ بر وقت ادا کردیتے ہیں تو انھیں چار فیصد سالانہ شرح سود ادا کرنی پڑتی ہے۔
وبائی بیماری کووڈ-19 کے پس منظر میں عائد کیے جانے والے لاک ڈاؤن کی وجہ سے لوگوں کی نقل وحرکت پر پابندی لگائی گئی ہے۔ بہت سے کسان لاک ڈاؤن کی وجہ سے اپنے فصلوں کے قلیل مدتی قرضوں کی واپسی کے لیے بینکوں کی شاخوں تک جانے سے مجبور ہیں۔اس کے علاوہ لوگوں کے آنے جانے پر پابندی کی وجہ سے یہ کسان اپنی مصنوعات کی بروقت فروخت میں اور اس کے سلسلے میں ملن والی رقموں میں مشکل محسوس کر رہے ہیں۔ سماجی دوری کے طریقہ کار کی پابندی کرنے کی وجہ سے کسان ادائیگی کے لیے رقمیں جٹانے میں مشکل محسوس کر رہے ہیں جو تجدید کے لیے بینکوں میں جمع کی جانی ہیں جن کے بعد ان کو بینکوں سے نئے قرضے ملنے والے ہیں۔
ٹیکسٹائلز کی وزارت
ہینڈلوم اور دستکاری کے بورڈوں کی صورت حال
نئی دہلی،17؍ستمبر، کُل ہند دستکاری کے بورڈ  اور کُل ہند ہینڈلوم بورڈ  کی منسوخی کا فیصلہ، بورڈ کی کارکردگی کے تفصیلی جائزے پر مبنی ہے۔ تجزیئے میں یہ بات سامنے آئی کہ ملک بھر کے بنکروں کو بورڈ سے کوئی فائدہ نہیں پہنچ رہا تھا، جو کہ تمام ریاستوں سے بنکروں کو نہ تو اعتماد میں لے رہے تھے ، نہ ان کے ساتھ رابطے میں تھے۔ بورڈ کی جانب سے پالیسی کی تشکیل اور اس کے نفاذ میں بھی کسی طرح کی کوئی مدد نہیں کی گئی۔
دوسری جانب ،بنکروں کے خدماتی مراکز اور ریاست کے ہینڈلوم کے محکمے، پالیسی ،سرکاری اسکیموں کے نفاذ، سرکاری ای- منڈیوں  میں بنکروں کو شامل کرنے کی کوششوں سمیت آن لائن مارکیٹنگ پلیٹ فارم کے بارے میں بنکروں کو جانکاری فراہم کرنے کے ذریعے، بہترین رابطوں کے ساتھ کام کررہے ہیں، وہ چوپالوں کے توسط سے ہینڈلوم بنکروں کے مسائل کو بھی حل کررہے ہیں۔
یہ معلومات ٹیکسٹائل کی مرکزی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔

U-5537
(Visitor Counter : 81
ارضیاتی سائنس کی وزارت
دلی-این سی ٹی میں ہوا کا معیار آج اوسط درجے کے زمرے میں جبکہ 17 اور 18 جون کو اوسط سے اطمینان بخش زمرے میں رہنے کا امکان ہے
دلی اور این سی ٹی میں 16 جون کو ہوا کا معیار اوسط سطح پر بنارہے گا، جبکہ 17 اور 18 جون 2021 کو یہ اوسط سے اطمینان بخش زمرے کے بیچ ریکارڈ کیا جاسکتا ہے۔ ہواؤں میں زیادہ آلودگی پی ایم 10 کے سبب ہوگی، کیونکہ تیز ہواؤں کی وجہ سے مقامی سطح پر دھول کے ذرے اڑتے رہیں گے، ساتھ ہی آس پاس کے حصوں سے بھی ہواؤں کے ساتھ دھول دلی اور این سی ٹی کے اوپر ہواؤں میں رہے گی۔ اگلے 5 دنوں کے دوران ہوا کی کوالٹی کے اوسط سے اطمینان بخش زمرے کے بیچ رہنے کا امکان ہے۔
-
دلی میں 16 جون کو مشرقی اور شمال مشرقی سمت سے 10 سے 20 کلو میٹر فی گھنٹے کی رفتار سے ہوائیں آتی رہیں گی اور بادل چھانے اور گرجنے کے ساتھ کچھ مقامات پر بارش کا امکان ہے۔ بارش کے ساتھ 30 سے 40 کلو میٹر فی گھنٹے کی رفتار سے ہوائیں چل سکتی ہیں۔ 17 جون کو دلی میں مختلف سمتوں سے 10 سے 16 کلو میٹر فی گھنٹے کی رفتار سے ہوائیں چل سکتی ہیں۔ ساتھ ہی بادل چھائے اور گرجنے کے ساتھ بوندا باندی یا چھٹ پٹ بارش ہونے کا امکان ہے۔ 18 جون کو دلی میں جنوب مشرقی سمت سے 10 سے 16 کلو میٹر فی گھنٹے کی رفتار سے ہوائیں آسکتی ہیں۔ بادل بھی چھائے رہنے کا امکان ہے۔
- ہواؤں کی زیادہ سے زیادہ ملاوٹ گہرائی 16 جون کو 2000 میٹر، 17 جون کو 3300 میٹر اور 18 جون کو 3000 میٹر رہنے کا امکان ہے۔ زیادہ تر وینٹی لیشن انڈیکس 16.06.2021 کو 4000 m2/s ، 17.06.2021 کو 10000m2/s اور 18.06.2021 کو 17000M2/S رہنے کا اندازہ ہے۔
- سطح پر چلنے والی ہوائیں مقامی سطح پر دھول اڑانے میں اہم رول ادا کریں گی۔ ساتھ ہی پڑوسی ریاستوں سے دھول لے کر آئیں گی۔
- تفصیلی پیش گوئی تجزیے اور تصدیقhttps://ews.tropmet.res.in. پر دیکھی جاسکتی ہے۔
.............
ش ح،ح ا، ع ر
16-06-2021
U-5543
(Visitor Counter : 65
صحت اور خاندانی بہبود کی وزارت
آیوشمان بھارت ڈیجیٹل مشن کی صورتحال
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے راجیہ سبھا میں ایک تحریری جواب میں بتایا کہ آیوشمان بھارت ڈیجیٹل مشن  سینڈ باکس ایک فریم ورک ہے جس میں اے بی ڈی ایم معیارات کے مطابق ٹیکنالوجیز یا مصنوعات کی جانچ کی جاتی ہے۔ اس سے نیشنل ڈیجیٹل ہیلتھ ایکو سسٹم کا حصہ بننے کی خواہش مند تنظیموں کو ہیلتھ انفارمیشن پرووائڈر یا ہیلتھ انفارمیشن یوزر بننے یا اے بی ڈی ایل کے بلڈنگ بلاکس سے موثر طریقے سے منسلک ہونے میں مدد ملتی ہے۔ اے بی ڈی ایل سینڈ باکس لائیو ہے اور کام کررہا ہے۔ 22 نومبر 2021 تک 655 انٹیگریٹرس کو انٹیگریشن کا عمل شروع کرنے کی اجازت دی گئی۔ مزید تفصیلات اے بی ڈی ایم سینڈ باکس کی ویب سائٹ https://sandbox.ndhm.gov.in/applications/Integrators . پر مستقل طریقے سے اپ ڈیٹ کی جاتی ہے۔
اے بی ڈی ایم کا پائلٹ مرحلہ 15 اگست 2020 سے 27 ستمبر 2021 کے درمیان کامیابی کے ساتھ انجام دیا گیا تھا۔ اس کو مرکزی زیر انتظام چھ علاقوں، انڈمان اور نکوبار جزائر ، چنڈی گڑھ، دادرا اور نگر حویلی اور دمن اور دیو، لداخ، لکشدیپ اور پڈوچیری میں شروع کیا گیا تھا۔ این ڈی ایچ ایم کی تین کلیدی رجسٹری یعنی ہیلتھ آئی ڈی، ہیلتھ پروفیشنل رجسٹری ، ہیلتھ فیسیلٹی رجسٹری  اور ڈیٹا ایکسچینج کے لیے ڈیجیٹل انفراسٹرکچر تیار کئے گئے اور اس تصور کے ثبوت کے طور پر ان مرکز کے زیر انتظام خطوں میں نافذ کی گئیں۔ اس کے علاوہ، ایک اینڈرائیڈ پر مبنی ایپ یعنی این ڈی ایچ ایم ہیلتھ ریکارڈ ایپ  بھی شروع کیا گیا تھا تاکہ یوزرز مختلف متعلقین کی رضامندی سے ریکارڈ دیکھ سکیں، ان سے جڑ سکیں اور انہیں شیئر کر سکیں۔
۔۔۔۔۔۔۔۔۔۔۔
ش ح۔ ا گ۔ن ا۔
U-14025
(Visitor Counter : 112
وزیراعظم کا دفتر
وزیراعظم کی آسٹریلیئن سُپرکے چیف ایگزیکیوٹیوجناب پال شروڈر سے ملاقات
وزیراعظم جناب نریندرمودی نے آسٹریلیا کے شہرسڈنی میں 23مئی 2023کوآسٹریلیئن سُپرکے چیف ایگزیکیوٹیو جناب پال شروڈرسے ملاقات کی ۔
وزیراعظم نے دنیا میں غیرملکی سرمایہ کاری کے لئے سب سے زیادہ ترجیح دی جانے والی بڑی معیشتوں میں سے ایک کے طورپر بھارت کی معتبریت کو اجاگرکیا، اورآسٹریلیئن سُپرکو بھارت کے ساتھ ساجھیداری کرنے کی دعوت دی ۔
آسٹریلیئن سُپر ،سبکدوشی سے متعلق ایک آسٹریلیئن فنڈ ہے ، جس کا صدردفترمیلبرن ، وکٹوریہ میں واقع ہے ۔
کانکنی کی وزارت
کانکنی کی وزارت اور ذیلی دفاتر/عوامی دائرہ کار کی اکائیوں نے مشن لائف اسٹائل فار اویئرنیس منایا
کانکنی کی وزارت نے ایک مہینہ طویل مہم کے دوران متعدد پروگراموں کے ساتھ مشن لائف اسٹائل فار اویئرنیس  منایا۔ مذکورہ مہم کے لیے وزارت نے ویڈیو کانفرنس کے توسط سے متعلقہ/ذیلی دفاتر، عوامی دائرہ کار کی اکائیوں اور خودمختار اداروں کو اپنے ساتھ شریک کیا۔
کانکنی کی وزارت کے سکریٹری نے 05-06-2023 کو عالمی یوم ماحولیات کے موقع پر نئی دہلی کے شاستری بھون کے کھنج ککش میں ’مشن لائف‘ کے تحت وزارت کے سینئر افسران کو حلف دلایا
وزارت میں نئی بھرتیوں کو بیدار کرنے کے مقصد سے مؤرخہ 23.05.2023 کو شاستری بھون میں ایک سمینار کا اہتمام کیا گیا۔ انہیں ٹی شرٹ تقسیم کی گئیں اور کھانے کے ضیاع کو کم کرنے کے لیے ٹیموں نے محکمے کے کینٹین کا دورہ کیا اور ای۔کچرے کی بہتر انتظام کاری/ ٹھکانے لگانے کے لیے استعمال کنندگان کے درمیان بیداری پیدا کی گئی۔ مشن لائف کے بارے میں بیداری پھیلانے کے لیے وزارت کے گلیاروں میں پرکشش نعرے اور پیغامات سجائے گئے تھے۔ اس کے علاوہ اس موضوع پر آن لائن کوئز کا بھی اہتمام کیا گیا اور فاتحین کو ایوارڈس سے نوازا گیا۔
کانکنی کی وزارت مسلسل اختراعی اور #ہمہ گیر طرز حیات اختیار کرنے پر توجہ مرکوز کرنے کے لیے #مشن لائف منا رہی ہے۔ وزارت کے دفاتر میں لگے ہوئے پرکشش پیغامات
وزارت کے تمام علاقائی اداروں نے شجرکاری مہم، بیداری سمینار اور بیداری ریلیوں جیسی سرگرمیوں اور پروگراموں کا اہتمام کیا۔ وزارت اور اس کے علاقائی دفاتر کی سرگرمیوں کو پورٹل merilife.org پر باقاعدہ طور پر اپ لوڈ کیا گیا۔
کانکنی کی وزارت میں مشن لائف کے موضوع پر سمینار
سکریٹری  جناب وویک بھاردواج نے سبھی کو لائف کا حلف دلایا اور روزمرہ کی زندگی میں اس پر عمل کرنے کے لیے حوصلہ افزائی کی۔ وزارت کے تحت علاقائی اداروں میں ملازمین نے اپنے اپنے اسٹیشنوں پر لائف حلف برداری تقریب میں حصہ لیا۔
جدید اور قابل تجدید توانائی کی وزارت
آئی آر ای ڈی اے نے ’’سائبر جاگرکتہ دیوس‘‘ منایا
ہندوستان کی قابل تجدید توانائی ترقی ایجنسی لمیٹڈ  نے کل ’’سائبر جاگرکتہ دیوس‘‘ منایا، تاکہ تمام ملازمین میں سائبر سیکورٹی بیداری پیدا کی جا سکے۔
جناب پردیپ کمار داس، چیئرمین اور منیجنگ ڈائریکٹر ، آئی آر ای ڈی اے نے اس تقریب کا افتتاح جناب چنتن شاہ، ڈائریکٹر  محترمہ منیشا سکسینا، سی وی او ، اور دیگر سینئر حکام کی موجودگی میں کمپنی کے رجسٹرڈ آفس میں کیا ۔
اس موقع پر، اے کے ایس آئی ٹی سروسز کے انفارمیشن سیکورٹی کنسلٹنٹ جناب آلوک کمار نے سائبر حفظان صحت کے عمل کے بارے میں آئی آر ای ڈی اے ملازمین کے ساتھ اپنی بصیرت کا اشتراک کیا۔
سائبر جاگرکتہ دیواس وزارت داخلہ کی طرف سے شروع کی گئی ایک پہل ہے جس میں تمام سرکاری اداروں کی جانب سے سائبرسیکیوریٹی بیداری پھیلانے کی ضرورت ہے۔ یہ ہر مہینے کے پہلے بدھ کو منایا جاتا ہے۔ اس کا مقصد انٹرنیٹ صارفین کو سائبر فراڈ اور سائبر کرائمز سے بچاؤ کے بارے میں آگاہی پیدا کرنا اور حساس بنانا ہے۔
کوئلے کی وزارت
کوئلہ کی وزارت نےمعدنیاتی رعایتی ضابطے 1960 کی 68 دفعات کو غیر مجرمانہ قرار دیا
کاروبار کرنے میں آسانی کی جانب ایک قدم
کوئلہ کی وزارت نے معدنیاتی رعایتی ضابطے 1960  میں ترمیم کی ہے تاکہ اس کی دفعات کو غیرمجرمانہ بنایا جا سکے۔ ایم سی آر، معدنی رعایتوں کی درخواست اور گرانٹ جیسے کہ جاسوسی پرمٹ، امکانی لائسنس، اور کان کنی کی لیز کو منظم کرتا ہے۔ یہ رعایتیں بارودی سرنگوں کی ترقی اور آپریشنلائزیشن کے لیے پیشگی شرائط ہیں جن میں کاروبار کی جانب سے متعدد تعمیلات شامل ہیں۔
حکومت، کاروبار اور شہریوں کے لیے تعمیل کو کم کرنے کے لیے اقدامات کر رہی ہے۔ حکومت کی 'کاروبار کرنے میں آسانی' پالیسی کو مزید فروغ دینے اور بہتر بنانے کے لیے، ایم سی آر میں ترمیم نے اڑسٹھ  دفعات کوغیر مجرمانہ قرار دیا ہے جبکہ ایم سی آر کی دس  دفعات کے لیے جرمانے کو کم کر دیا گیا ہے۔
اضافی یا شارٹ فال رائلٹی کی ایڈجسٹمنٹ کے لیے، ایکسپریس گنجائش متعارف کرائی گئی ہے۔ مزید برآں، حکومت کی طرف سے کرایہ، رائلٹی، فیس یا دیگر رقوم کی تاخیر سے ادائیگی پر تعزیری سود کی شرح چوبیس فیصد  سے کم کر کے بارہ فیصد  کر دی گئی ہے۔ یہ توقع کی جاتی ہے کہ یہ گنجائشیں، کوئلے کی کان کنی کے شعبے میں انتہائی ضروری معاشی نرمی کا متحمل ہوں گے۔